# Úradný vestník C 84A/4. m

| | ISSN 1977-1037 |
| --- | --- |
| Úradný vestník
  Európskej únie | C 84A |
| | |
| Slovenské vydanie | Informácie a oznámenia | Zväzok 594. marca 2016 |

ISSN 1977-1037

Úradný vestník

Európskej únie

C 84A

Slovenské vydanie

Informácie a oznámenia

Zväzok 594. marca 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2016/C 084A/01 | GR pre hospodárske a finančné záležitosti — Oznámenie o voľnom pracovnom mieste na funkciu zástupcu generálneho riaditeľa (platová trieda AD 15) v Bruseli — (článok 29 ods. 2 služobného poriadku) — COM/2016/10364 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2016/C 084A/01

GR pre hospodárske a finančné záležitosti — Oznámenie o voľnom pracovnom mieste na funkciu zástupcu generálneho riaditeľa (platová trieda AD 15) v Bruseli — (článok 29 ods. 2 služobného poriadku) — COM/2016/10364

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 4.3.2016 | SK | Úradný vestník Európskej únie | CA 84/1 |
| --- | --- | --- | --- |

4.3.2016

SK

Úradný vestník Európskej únie

CA 84/1

---

GR pre hospodárske a finančné záležitosti

Oznámenie o voľnom pracovnom mieste na funkciu zástupcu generálneho riaditeľa (platová trieda AD 15) v Bruseli

(článok 29 ods. 2 služobného poriadku)

COM/2016/10364

(2016/C 084 A/01)

Kto sme

Poslaním Generálneho riaditeľstva pre hospodárske a finančné záležitosti (GR ECFIN) je prispievať k zvyšovaniu hospodárskej prosperity občanov Európskej únie (EÚ) a iných štátov prostredníctvom podporovania konkurencieschopných hospodárstiev s vysokou zamestnanosťou. Na tento účel generálne riaditeľstvo prispieva k rozvoju politík, ktoré sú zamerané na zabezpečenie inteligentného, udržateľného a inkluzívneho hospodárskeho rastu pri zachovaní makroekonomickej a finančnej stability prostredníctvom potrebných štrukturálnych reforiem, dosahovania a udržiavania zdravých verejných financií a primeranej kombinácie politík, ako aj k podpore investícií do produktivity a ľudského kapitálu. Ústredné postavenie v tomto úsilí majú procesy, ktorých cieľom je prepracovanejšia a spravodlivejšia hospodárska a menová únia a dobudovanie jej štruktúry.

Komisia prijala 13. januára 2016 novú organizačnú štruktúru GR ECFIN, ktorá platí od 1. marca 2016. V tomto oznámení sa zohľadňujú zmeny, ktoré nastali v tento deň.

Čo ponúkame

Zástupca generálneho riaditeľa bude koordinovať činnosti týkajúce sa i) rozpočtového a makroekonomického dohľadu vo viacerých členských štátoch; ii) analýzy a monitorovania makroekonomických nerovnováh; iii) štrukturálnych reforiem v členských štátoch a politík na úrovni EÚ s cieľom dosiahnuť udržateľný rast a vysoký stupeň makroekonomickej stability; iv) finančných záležitostí vrátane poskytovania a prijímania pôžičiek a v) koordinácie so skupinou Európskej investičnej banky, s Európskou bankou pre obnovu a rozvoj a s medzinárodnými finančnými inštitúciami.

Zástupca generálneho riaditeľa bude priamo zodpovedný za riaditeľstvo B „Investície, rast a štrukturálne reformy“, riaditeľstvo E „Ekonomiky členských štátov III“ a riaditeľstvo L „Pokladničné a finančné operácie“, ktoré sú zodpovedné za tieto otázky. V súlade s posilnenou základnou štruktúrou GR ECFIN, ktorá nadobudla platnosť 1. marca 2016, bude hierarchická správa horizontálnych riaditeľstiev B (Investície, rast a štrukturálne reformy) a C (Fiškálna politika a súbor politík) rozdelená medzi dvoch zástupcov generálnych riaditeľov GR ECFIN s cieľom vytvoriť integrovanejší prístup, pokiaľ ide o dohľad nad rozpočtovými a štrukturálnymi politikami v rámci európskeho semestra. Títo dvaja zástupcovia generálnych riaditeľov tak budú zohrávať dôležitú úlohu pri podpore a koordinácii práce prierezových riaditeľstiev.

Zástupca generálneho riaditeľa podporuje generálneho riaditeľa pri riadení a koordinácii GR ECFIN, a to predovšetkým prostredníctvom riadenia a kontroly činností tých útvarov, ktoré mu priamo podliehajú. Prispieva k určovaniu a realizácii celkovej politickej stratégie GR ECFIN. Reprezentuje GR ECFIN na stretnutiach na vysokej úrovni a v prípade potreby zastupuje generálneho riaditeľa aj na medzinárodných fórach.

Zástupca generálneho riaditeľa koordinuje horizontálne činnosti GR, do ktorých sú zapojené rôzne riaditeľstvá, a aktívne sa na nich zúčastňuje.

Koho hľadáme

Úspešný uchádzač musí byť mimoriadnym a dynamickým pracovníkom, ktorý je schopný preukázať tieto vlastnosti:

| — | veľmi dobré znalosti a skúsenosti v oblasti ekonomických záležitostí, |
| --- | --- |

—

veľmi dobré znalosti a skúsenosti v oblasti ekonomických záležitostí,

| — | dobré chápanie hlavných oblastí politiky spravovaných riaditeľstvami pod priamym dohľadom zástupcu generálneho riaditeľa, |
| --- | --- |

—

dobré chápanie hlavných oblastí politiky spravovaných riaditeľstvami pod priamym dohľadom zástupcu generálneho riaditeľa,

| — | vynikajúce riadiace schopnosti a rozsiahle skúsenosti s vedením a koordináciou veľkého pracovného tímu, veľmi dobrá schopnosť stanovovať priority a prijímať rozhodnutia, |
| --- | --- |

—

vynikajúce riadiace schopnosti a rozsiahle skúsenosti s vedením a koordináciou veľkého pracovného tímu, veľmi dobrá schopnosť stanovovať priority a prijímať rozhodnutia,

| — | solídne reprezentačné a rokovacie schopnosti, schopnosť dokázať účinne a efektívne zastupovať Európsku komisiu na najvyšších úrovniach v rámci Komisie, v kontakte s inými inštitúciami EÚ a medzinárodnými inštitúciami a s členskými štátmi a inými relevantnými zainteresovanými stranami, |
| --- | --- |

—

solídne reprezentačné a rokovacie schopnosti, schopnosť dokázať účinne a efektívne zastupovať Európsku komisiu na najvyšších úrovniach v rámci Komisie, v kontakte s inými inštitúciami EÚ a medzinárodnými inštitúciami a s členskými štátmi a inými relevantnými zainteresovanými stranami,

| — | dôkladné poznatky o administratívnych postupoch v Komisii, |
| --- | --- |

—

dôkladné poznatky o administratívnych postupoch v Komisii,

| — | veľmi dobrý politický úsudok a značné koncepčné schopnosti a schopnosť tvoriť a realizovať nové celkové strategické plány a nápady. |
| --- | --- |

—

veľmi dobrý politický úsudok a značné koncepčné schopnosti a schopnosť tvoriť a realizovať nové celkové strategické plány a nápady.

Uchádzači musia (kritériá spôsobilosti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

Štátna príslušnosť:
  uchádzači musia byť štátnymi príslušníkmi členského štátu Európskej únie.

Vysokoškolské vzdelanie alebo diplom:
  uchádzači musia mať:

| i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac; |
| --- | --- |

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac;

| ii) | alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

ii)

alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

Odborná prax:
  uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie.

Prax v riadiacej funkcii:
  aspoň päť rokov tejto odbornej praxe musí byť získaných vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou.

Jazykové znalosti:
  uchádzači musia mať výbornú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie overia počas pohovoru, či uchádzači spĺňajú kritérium primeranej znalosti ďalšieho úradného jazyka EÚ. Z daného dôvodu sa časť pohovoru môže uskutočniť v danom jazyku.

Veková hranica:
  uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (3)].

Vybraný uchádzač by mal mať platný certifikát o bezpečnostnej previerke (stupeň utajenia TOP SECRET) alebo by mal byť schopný ho získať od národného bezpečnostného orgánu svojej krajiny.

Personálna bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného národným bezpečnostným orgánom krajiny v súlade s platnými národnými bezpečnostnými zákonmi a predpismi a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. Upozorňujeme, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.

Vymenovanie do funkcie sa môže uskutočniť iba pod podmienkou, že vybraný uchádzač získal platný certifikát o bezpečnostnej previerke.

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Vymenovanie a pracovné podmienky

Európska komisia vyberie a vymenuje zástupcu generálneho riaditeľa v súlade so svojimi postupmi, ktoré uplatňuje pri výbere zamestnancov a ich prijímaní do pracovného pomeru (pozri aj prehľadný dokument o politike týkajúcej sa úradníkov vo vyšších platových triedach (4)). V priebehu tohto výberového konania musia uchádzači, ktorí dostali od Poradného výboru Komisie pre menovania pozvanie na pohovor, ešte pred ním úspešne absolvovať testy v externom hodnotiacom centre.

Z praktických dôvodov a s cieľom čo najrýchlejšie ukončiť výberové konanie v záujme uchádzačov aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (5).

Plat a pracovné podmienky zodpovedajú platu a podmienkam stanoveným v Služobnom poriadku pre úradníkov Európskej únie zaradených do platovej triedy AD 15. Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom výkonu práce zástupcu generálneho riaditeľa je Brusel.

Rovnaké príležitosti

Európska únia uplatňuje politiku rovnakých príležitostí. Vzhľadom na nízke zastúpenie žien vo vedúcich funkciách Komisia osobitne uvíta, ak sa na toto miesto prihlásia ženy.

Postup pri podávaní prihlášky

Pred odoslaním prihlášky si dôkladne skontrolujte, či spĺňate všetky kritériá spôsobilosti („Uchádzači musia“), najmä pokiaľ ide o požadovaný druh ukončeného vzdelania, požadovanú odbornú prax, ako aj jazykové znalosti. Nesplnenie ktorejkoľvek z požiadaviek spôsobilosti znamená automatické vylúčenie z výberového konania.

V prípade záujmu sa zaregistrujte prostredníctvom tejto webovej stránky:

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz výberového konania.

Je potrebné, aby ste mali platnú e-mailovú adresu. Táto adresa bude slúžiť na identifikáciu vašej registrácie, ako aj na komunikáciu s vami počas rôznych fáz výberového konania. Preto je nutné oznámiť Európskej komisii každú zmenu vašej e-mailovej adresy.

K prihláške je potrebné pripojiť životopis vo formáte PDF a vyplniť online motivačný list (najviac 8 000 znakov). Z praktických dôvodov a s cieľom čo najrýchlejšie ukončiť výberové konanie v záujme uchádzačov aj predmetnej inštitúcie musia byť životopis a motivačný list napísané v anglickom, vo francúzskom alebo v nemeckom jazyku.

Po dokončení online registrácie vám bude doručený e-mail o potvrdení registrácie vašej prihlášky. Daný e-mail bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. V prípade, že nebol doručený potvrdzujúci e-mail, znamená to, že vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom na túto adresu: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, B-1049 Brussels, kde ako referenciu jasne uvediete: Deputy Director General in DG ECFIN (COM/2016/10364), a to najneskôr v deň uzávierky registrácie, pričom rozhodujúci je dátum na poštovej pečiatke. Následná komunikácia medzi Komisiou a vami bude prebiehať prostredníctvom pošty. V tomto prípade musíte k prihláške priložiť potvrdenie o zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 6. apríl 2016 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky nebudú akceptované.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Komisia zabezpečí, aby osobné údaje uchádzačov boli spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

---

(1)  Uchádzači by mali aspoň v prípade týchto piatich rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto funkciách riadili; 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a počet zamestnancov rovnakého zaradenia.

(2)  http://ec.europa.eu/languages/policy/linguistic-diversity/official-languages-eu_sk.htm.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(4)  http://ec.europa.eu/civil_service/docs/official_policy_en.pdf.

(5)  Výberová porota zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(6)  Ú. v. ES L 8, 12.1.2001, s. 1.

---